|  |  |
| --- | --- |
|  | **EELNÕU**  26.10.2020 |
| Määrus | 00.00.2020 nr xx |
| Maaeluministri määruste muutmine |  |
|  |  |

Määrus kehtestatakse Euroopa Liidu ühise põllumajanduspoliitika rakendamise seaduse § 19 lõike 2 ja § 21 lõike 2, Euroopa Parlamendi ja nõukogu määruse (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608–670), artikli 52 lõike 1 ning komisjoni delegeeritud määruse (EL) nr 639/2014, millega täiendatakse Euroopa Parlamendi ja nõukogu määrust (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad, ning muudetakse kõnealuse määruse X lisa (ELT L 181, 20.06.2014, lk 1–47), artikli 53 lõike 1 alusel.

**§ 1. Maaeluministri 5. jaanuari 2017. a määruse nr 3 „Piimalehma kasvatamise otsetoetus” muutmine**

Maaeluministri 5. jaanuari 2017. a määrust nr 3 „Piimalehma kasvatamise otsetoetus” muudetakse järgmiselt:

**1)** paragrahvi 9 lõikes 2 asendatakse arv „100” arvuga „150”;

**2)** paragrahvi 9 lõikes 3 asendatakse tekstiosa „101–400” tekstiosaga „151–400”.

**§ 2. Maaeluministri 14. veebruari 2020. a määruse nr 9 „Piimalehma kasvatamise otsetoetus Saaremaal, Hiiumaal, Muhus, Kihnus ja Ruhnus” muutmine**

Maaeluministri 14. veebruari 2020. a määruse nr 9 „Piimalehma kasvatamise otsetoetus Saaremaal, Hiiumaal, Muhus, Kihnus ja Ruhnus” § 4 senine tekst loetakse lõikeks 1 ning paragrahvi täiendatakse lõikega 2 järgmises sõnastuses:

„(2) Toetust antakse kuni 400 piimalehma kohta.”.

**§ 3. Määruse jõustumine**

Määrus jõustub 1. jaanuaril 2021. a.

(allkirjastatud digitaalselt)

Arvo Aller

Maaeluminister

(allkirjastatud digitaalselt)

Tiina Saron

Kantsler